Diari Oficial de la Generalitat Valenciana


Sumari del DOGV 9592, del 10-05-2023 (2023/4867)

RESOLUCIÓ de 4 de maig de 2023, del director general d'Agricultura, Ramaderia i Pesca, per la qual s'aprova el Pla de control aplicable durant el procediment de concessió i comprovació de la justificació de subvencions atorgades dinbs de l'Ordre 8/2022, de 16 de juny de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'aproven les bases reguladores de les ajudes de minimis destinades a compensar les pèrdues econòmiques de les explotacions agrícoles de cítrics i de caqui a conseqüència de l'afecció de la plaga de Delottococcus aberiae (De Lotto) i d'altres cotonets.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9592

Data del DOGV
:   10-05-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/4867


Data del document
:   04-05-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * destrucció de cultius

RESOLUCIÓ de 4 de maig de 2023, del director general d'Agricultura, Ramaderia i Pesca, per la qual s'aprova el Pla de control aplicable durant el procediment de concessió i comprovació de la justificació de subvencions atorgades dinbs de l'Ordre 8/2022, de 16 de juny de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'aproven les bases reguladores de les ajudes de minimis destinades a compensar les pèrdues econòmiques de les explotacions agrícoles de cítrics i de caqui a conseqüència de l'afecció de la plaga de Delottococcus aberiae (De Lotto) i d'altres cotonets. [2023/4867]  
  
  
L'article 165.2.j de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, determina que les bases reguladores de la concessió de subvencions contindran, entre altres aspectes, un mètode de comprovació de la realització de l'activitat mitjançant el corresponent pla de control.  
D'altra banda, l'article 169.3 de la mateixa Llei 1/2015 estableix que el pla de control haurà de ser elaborat per qualsevol òrgan que gestione una línia d'ajudes finançada amb fons públics, que haurà de ser aprovat per l'òrgan concedent amb caràcter previ a la seua execució, així com la informació que ha de constar com a mínim en el pla de control esmentat.  
En virtut dels preceptes esmentats, i de conformitat amb les competències atribuïdes a aquesta direcció general en la Resolució de 24 de novembre de 2021, del director general d'Agricultura, Ramaderia i Pesca, per la qual es desplega el Decret 176/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, resolc:  
  
Primer  
Aprovar el pla de control que s'incorpora com a annex a aquesta resolució, elaborat per la Direcció General d'Agricultura, Ramaderia i Pesca, aplicable durant el procediment de concessió i comprovació de la justificació de subvencions dins de l'Ordre 8/2022, de 16 de juny de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'aproven les bases reguladores de les ajudes de minimis destinades a compensar les pèrdues econòmiques de les explotacions agrícoles de cítrics i de caqui a conseqüència de l'afecció de la plaga de Delottococcus aberiae (De Lotto) i d'altres cotonets i convocatòria corresponent a l'exercici pressupostari 2022.  
  
Segon  
Publicar la present resolució en el Diari Oficial de la Generalitat Valenciana.  
  
València, 4 de maig de 2023.- El director general d'Agricultura, Ramaderia i Pesca: Antonio Quintana Martínez.  
  
  
ANNEX  
Pla de control aplicable durant el procediment de concessió i comprovació de la justificació de subvencions atorgades dins de l'Ordre 8/2022, de 16 de juny de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'aproven les bases reguladores de les ajudes de minimis destinades a compensar les pèrdues econòmiques de les explotacions agrícoles de cítrics i de caqui a conseqüència de l'afecció de la plaga de Delottococcus aberiae (De Lotto) i d'altres cotonets i convocatòria corresponent a l'exercici pressupostari 2022  
  
De conformitat amb les previsions establides en l'article 169.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, la comprovació material de l'efectiva realització de l'activitat, l'existència de la condició o el compliment de la finalitat, es durà a terme en els termes establits en el pla de control que a aquest efecte haurà d'elaborar tot òrgan que gestione una línia d'ajudes finançada amb fons públics. L'esmentat pla haurà de ser aprovat per l'òrgan concedent amb caràcter previ a la seua execució.  
  
Per tot això, sense perjudici de les previsions contingudes en les respectives bases reguladores i en les corresponents resolucions de convocatòria, amb la qual aquest pla haurà de ser interpretat de manera conjunta i sistemàtica i d'acord amb el que s'estableix en l'article 169.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, s'estableixen els següents paràmetres de control:  
a) El tipus de control que s'efectuarà serà:  
- Administratiu: basat en la documentació aportada per cada persona física o jurídica juntament amb la seua sol·licitud i com a justificació de la subvenció que sol·licita. Amb aquesta finalitat, se supervisarà tota la documentació exigida en les bases reguladores i en la resolució de convocatòria, i es requerirà, si escau, l'aportació de tots aquells documents complementaris que siguen necessaris per a comprovar, verificar i aclarir tots els punts que així ho exigisquen. A més, si s'estima necessari, podrà recollir informació addicional que permeta contextualitzar la documentació aportada al principi.  
Els controls administratius de les sol·licituds d'ajuda inclouran les comprovacions necessàries per al compliment de les bases reguladores i la resolució de la convocatòria.  
- Sobre el terreny: verificació in situ dels expedients seleccionats a aquest efecte, mitjançant un control de camp en el qual es verifiquen els casos de parcel·les de les quals no s'haja justificat producció en els períodes de referència, i s'haja al·legat, entre altres, plançonades, no cultiu o estat fitosanitari molt deficient del cultiu.  
- Controls a posteriori: l'objecte dels quals és obtindre evidència raonable de l'aplicació correcta de la subvenció, requerint a la persona beneficiària la remissió d'una còpia autentificada dels justificants de comercialització, segons la base vint-i-una de l'Ordre 8/2022.  
  
b) Criteris de selecció de la mostra: dins del conjunt de sol·licituds que es presenten a aquesta convocatòria, i que puguen ser proposades a concessió de la subvenció, es podrà seleccionar una mostra aleatòria, però prou representativa, dels expedients que vagen a control sobre el terreny i a posteriori. Addicionalment, de forma degudament motivada, es podran aplicar criteris dirigits a la realització d'un mostreig específic per a la comprovació d'aspectes tècnics, econòmics o administratius determinats que s'estimen d'especial rellevància en el marc de la convocatòria. La selecció aleatòria es farà mitjançant la selecció no estadística per mitjà d'un sorteig.  
c) Percentatge mínim d'ajuda que es controlarà: una vegada realitzats els controls d'admissibilitat i els controls previs de totes les sol·licituds presentades, d'acord amb les bases quarta i deu, respectivament, de l'Ordre 8/2022, es realitzaran els controls documentals de totes les sol·licituds que puguen ser proposades a concessió de la subvenció i el control mínim d'un 5 % de les ajudes concedides i de l'import total concedit per a les verificacions in situ i els controls a posteriori, d'acord amb la base vint-i-una d'aquesta ordre.  
Les actuacions que s'efectuen en el desenvolupament d'aquest pla de control es realitzaran mitjançant mitjans propis, personals i materials, amb el suport d'un mitjà propi en els controls sobre el terreny. Quant als mitjans personals, correspon a la Direcció General d'Agricultura, Ramaderia i Pesca la realització de les activitats de control, mentre que el suport del mitjà propi s'ha materialitzat mitjançant la formalització del corresponent encàrrec.